《花游曲和铁厓先生》
元代·于立

煖云著柳春濛濛，绵航两旗杨柳风。美人娟娟锦船里，约烁瞳人剪秋水。

阿鬟养花花满门，洗花染作真朱裙。窈窕行烟蹋烟步，野棠乱落麒麟墓。

东风扑天驱马来，露香翠泣鸳鸯杯。玉箸丁东鸣碧椀，鸾箫二尺猩红板。

琼花起舞歌竹西，铁崖酣春写春题。幽绪不凭蜂蝶使，怨绝冰丝弦第四。

便裁雌霓作云笺，写入花游第几篇。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。